S-496/2019

Mál þetta, sem dómtekið var 4. september sl., höfðaði lögreglustjórinn á höfuðborgarsvæðinu með ákæru 28. maí 2019 á hendur ákærða, I-kk-þgf B-kk-þgf K-kk-þgf, kt. [...], [...], Kópavogi;

„fyrir fíkniefnalagabrot, með því að hafa miðvikudaginn 20. júní 2018, að [...] í [...], haft í vörslum sínum 141 kannabisplöntu, og hafa um nokkurt skeið fram til þess dags ræktað greindar plöntur.

Telst þetta varða við 2., sbr. 4., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001 og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 141 kannabisplöntu, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Þá er krafist upptöku á átján lömpum, tveimur kæli einingar tækjum, tveimur viftum, sextán perum, loftpumpu, loftsíu, tengikassa, blásturs einingu, tveimur hitalömpum, tveimur tjöldum, með vísan til 7. mgr. 5. gr. sömu laga, en þessir munir voru notaði til framleiðslu kannabisplantnanna.“

Kröfur ákærða í málinu eru þær að honum verði gerð sú vægasta refsing sem lög leyfa. Þá krefst verjandi ákærða þóknunar sér til handa úr ríkissjóði.

Við þingfestingu málsins 4. september sl. játaði ákærði sakargiftir. Að mati dómara samrýmist játning ákærða gögnum málsins. Brot ákærða telst því sannað og er það réttilega heimfært til refsiákvæða í ákæru.

Samkvæmt vottorði sakaskrár ríkisins gekkst ákærði undir viðurlagaákvörðun fyrir dómi árið 2011 fyrir umferðarlagabrot og undir sektargerð lögreglustjóra vegna brots gegn sömu lögum í febrúar 2018. Þá gekkst ákærði undir viðurlagaákvörðun 1. mars sl. vegna umferðar- og fíkniefnalagabrota þess efnis að hann greiddi 900.000 krónur í sekt og sætti sviptingu ökuréttar í tvö ár og sex mánuði.

Brot ákærða var framið áður hann gekkst undirnefnda viðurlagaákvörðun 1. mars sl. Refsingu hans ber því að ákveða eftir fyrirmælum 78. gr. almennra hegningarlaga nr. 19/1940. Samkvæmt því, með vísan til framangreinds og að broti ákærða virtu þykir refsing hans réttilega ákveðin fangelsi í sex mánuði. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Með vísan til kröfugerðar ákæruvalds, gagna málsins og tilgreindra lagaákvæða í ákæru verða gerðar upptækar kannabisplöntur og munir sem vísað er til í ákæru og lögregla haldlagði að [...]í [...]20. júní 2018.

Samkvæmt úrslitum málsins, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða allan sakarkostnað. Ákærði dæmist því til að greiða útlagðan kostnað samkvæmt yfirliti lögreglustjóra, samtals 335.876 krónur. Ákærði greiði einnig þóknun skipaðs verjanda síns í málinu, G-kk-ef S-kk-ef lögmanns, sem með hliðsjón af tímaskýrslu lögmannsins þykir hæfilega þykir ákveðin með þeim hætti sem í dómsorði greinir.

Dóm þennan kveður upp K-kk-nf H-kk-nf héraðsdómari.

Dómsorð:

Ákærði, I-kk-nf B-kk-nf K-kk-nf, sæti fangelsi ís ex mánuði en fresta skal fullnustu refsingarinnar og skal hún falla niður að liðnum tveimur árum frá uppkvaðningu dóms þessa að telja, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 520.326 krónur í sakarkostnað, þar með talda þóknun skipaðs verjanda síns, G-kk-ef S-kk-ef lögmanns, 184.450 krónur að virðisaukaskatti meðtöldum.

Ákærði sæti upptöku á 141 kannabisplöntu 18 lömpum, 16 perum, tveimur kæli einingar tækjum, tveimur viftum, loftpumpu, loftsíu, tengikassa, blásturs einingu, tveimur hitalömpumogtveimur tjöldum.

K-kk-nf H-kk-nf